# Citât dal Vatican

|  |
| --- |
| **Citât dal Vatican** |
|  |
| **Informazions** |
| **Nomenance** | Status Civitatis Vaticanæ Stato della Città del Vaticano |
| **Lenghe ufiziâl** | latin, talian |
| **Capitâl** | Citât dal Vatican |
| **Politiche** |
| **Forme di guvier** | Monarchie assolude eletive |
| **Cjâf dal stât** | Leon XIV |
| **Cjâf dal guvier** | Pietro Parolin |
| **Indipendence** | 11 di Fevrâr 1929 |
| **Jentrade inte ONU** | membri osservadôr |
| **Gjeografie** |
| **Continent** | Europe |
| **Fûs orari** | UTC + 1 |
|  |
| **Superficie** |
| **Superficie Totâl** | 0,44 |
| **Intal mont** | 261° |
| **Popolazion** |
| **Popolazion totâl** | 921 ab. |
| **Intal mont** | 192° |
| **Densitât** | 2.093 ab./km2 |
| **Economie** |
| **Monede** | Euro |
| **Consum energjie** | 0 kWh/ab. |
|  |
| **Domini di prin nivel** | .va |
| **Prefìs tel. internazionâl** | +39 +379 (no utilizât) |
| **Plache automobilistiche** | V |
| **Imni nazionâl** | Imni e marce pontificâl |
| **Fieste nazionâl** |   |
|   |

La **Citât dal Vatican** e je un stât de Europe centrâl, indipendent dal 1929 e subiet ae autoritât dal Pape de Glesie Catoliche, e al è completamentri circondât da la citât di Rome, capitâl de Italie.

## Gjeografie

Il cûr dal Stât dal Vatican e je Place San Pieri dulà si cjate le basiliche cul stes non, cu la cupule progjetade da Michelangelo Buonarroti.

Clamât *il cupolone*, tant cjâr a la int di Rome, al è cognossût in dut il mont par vie dai visitadôrs che rivin di dut il mont.

Dentri des muris dal periodi de Etat di mieç e dal Rinassiment, si cjate il Palaç dal governadôr e i Zardins dal Vatican

## Storie

La indipendence dal Vatican e fo ricognossude l'11 di Fevrâr 1929.
Benito Mussolini, Prin Ministri dal guvier dal Ream d'Italie, al firmà cul segretari di stât dal Vatican, cardinâl '*Gasparri* i Pats Lateranens (dal non dal Palaç talian di San Zuan in Lateran) indulà al fo firmât il tratât e il Concordât.
Chest tratât al permetè di sierâ dutis lis cuestions jenfri la Glesie e il stât talian e ae cuestion romane, che durave dal 1870 cu la anession dal Stât Pontifici al Ream d'Italie. Cheste negoziazion e durà plui o mancul doi agns e mieç. Prime dal tratât, il teritori de citât al jere teritori talian, tutelât par la leç.

## Politiche

Il stât al è l'unic esempli al mont di monarchie assolude eletive: inte figure dal Pape a son riunîts i podês legjislatîf, esecutîf e judiziari.
Il guvier dal stât al è la Sante Sede, che e je ancje proprietarie di ducj i stabii logâts intal teritori vatican e intes zonis sogjetis ae extrateritorialitât.

## Economie

La produzion di ricjece dal stât e je scuasit esclusivementri componude dai investiments che la Sante Sede e à tai paîs forescj, da lis renditis e rimessis des diocesis in dut il mont.

## Art

### Museus vaticans

## Traspuarts

La Citât dal Vatican e je dotade di un elipuart, logât insom dai Zardins Vaticans e utilizât dome dal pontefiç e dai cjâfs di stât in visite. Pai viaçs par avion a son doprâts i aeropuarts de citât di Rome.

La rêt feroviarie interne e je lungje mancul di un chilometri, e e je colegade ae rêt taliane a traviers di un puint ch'al si zonte cui binaris de stazion di **Rome San Pietro**. Al dì di vuê e je usade dome pai traspuarts di marcjanziis.

La rêt stradâl e à dome stradis di citât, e la circolazion e je riservade ai veicui autorizâts.

## Viôt ancje

* Pape

## Leams

* (talian) (inglês) Sît ufiziâl dal Vatican